kardosdrur/scandi-wiki huggingface dataset:
Lejre Vig

Lejre Vig er den omkring 8 km lange sydvestlige fjordarm i Roskilde Fjord. Den strækker sig fra Gershøj på den vestlige bred, over for Nørhoved på Bognæs, mod syd til bunden vest for Lindenborg, hvor Holbækmotorvejen passerer tæt forbi. Der ligger flere små holme i den lavvandede vig. Ved Sluphuse nord for Lindenborg har Lejre Å sit udløb.

Vigen er en del af Natura 2000s naturplan 105. Roskilde Fjord og Jægerspris Nordskov og er både fuglebeskyttelsesområde ( 136. Roskilde Fjord, Kattinge Vig og Kattinge Sø) og EU-habitatområde. I den sydlige ende indgår områderne ned til bredderne mod syd og vest i en 100 ha stor fredning fra 1947 og 1962, og indgår nu i en 476 ha. fredning fra 1969 af området omkring herregården Lindholm.

Vige i Danmark
Fredede arealer i Danmark
EU-habitatområder i Danmark
Fuglebeskyttelsesområder i Danmark
Vig
Roskilde Fjord
Jessie Kite

Jessie Theresa Kite (1892 London – 1958) var en britisk gymnast som deltog i de olympiske lege 1928 i Amsterdam.

Kite vandt en bronzemedalje i gymnastik under sommer-OL 1928 i Amsterdam. Hun var med på det britiske hold som kom på en tredjeplads i multikamp for damer bagefter Nederlandene og Italien. Det var første gang at gymnastik for damer kom på det olympiske program. Holdkonkurrencen i multikamp for damer blev afviklet den 8. og 9. august 1928. Der var tolv gymnaster på hvert hold.

Eksterne henvisninger 

Gymnaster fra Storbritannien
Personer fra London
Doris Woods

Doris Woods var en britisk gymnast som deltog i de olympiske lege 1928 i Amsterdam.

Woods vandt en bronzemedalje i gymnastik under sommer-OL 1928 i Amsterdam. Hun var med på det britiske hold som kom på en tredjeplads i multikamp for damer bagefter Nederlandene og Italien. Det var første gang at gymnastik for damer kom på det olympiske program. Holdkonkurrencen i multikamp for damer blev afviklet den 8. og 9. august 1928. Der var tolv gymnaster på hvert hold.
Gymnaster fra Storbritannien
Annie Broadbent

Annie Broadbent var en britisk gymnast som deltog i de olympiske lege 1928 i Amsterdam.

Broadbent vandt en bronzemedalje i gymnastik under sommer-OL 1928 i Amsterdam. Hun var med på det britiske hold som kom på en tredjeplads i multikamp for damer bagefter Nederlandene og Italien. Det var første gang at gymnastik for damer kom på det olympiske program. Holdkonkurrencen i multikamp for damer blev afviklet den 8. og 9. august 1928. Der var tolv gymnaster på hvert hold.

Eksterne henvisninger 

Gymnaster fra Storbritannien
John Stefan Olsen

John Stefan Olsen (født 22. oktober 1950 i Vangede) er en dansk manuskriptforfatter.

Filmografi

Film 
 1991 – Krummerne (manuskript)
 1992 – Krummerne 2 - Stakkels Krumme (manuskript)
 1994 – Krummerne 3 - Fars gode idé (manuskript)
 1997 – Sunes familie (manuskript)
 1999 – Klinkevals (manuskript)
 2000 – Hjælp! Jeg er en fisk (manuskript)
 2006 – Krummerne - Så er det jul igen (manuskript)
 2010 – Bob Bob Bølle Bob – Alletiders helt (manuskript)

Tv-serier 
 1995 – Hjem til fem (manuskript)
 1995 – Landsbyen (manuskript)
 1996 – Krummernes Jul (manuskript)
 1997 – Madsen og Co. (manuskript 15 afsnit)
 1997 – Strisser på Samsø (manuskript)
 1997 – TAXA (6 afsnit) (manuskript)
 1999 – Skjulte spor (6 afsnit) (manuskript)
 1999 – Madsen og Co. (6 afsnit) (manuskript)
 2000 – Jul på Kronborg (manuskript)
 2001 – Løjserne (manuskript)
 1999 – Ved stillebækken - Morten Koch (26 afsnit) (manuskript)
 2007 – 2900 Happiness (24 afsnit) (manuskript)
 2008 – 2900 Happiness (24 afsnit) (manuskript)
 2009 – 2900 Happiness (24 afsnit) (manuskript)

Eksterne henvisninger 
 

Manuskriptforfattere fra Danmark
Dansksprogede forfattere fra Danmark
Lauritz Estrup

Lauritz Albert Zwergius Estrup (født 5. december 1890 i Horsens, død 20. marts 1974) var en dansk chefredaktør, erhvervshistoriker og konservativ politiker.

Han var søn af arkitekt Hector Estrup og hustru Alba f. Zwergius, blev student 1908, cand. polit. 1914 og fik en journalistisk uddannelse ved Aarhuus Stiftstidende 1915-18. Estrup blev redaktionssekretær ved Det nye Nord 1918-23, sekretær i Komitéen til belysning af statsmonopoler 1920-21, var chefredaktør af Nationaltidende 1921-28 og medlem af Radiorådet 1925-28 samt økonomisk-politisk medarbejder ved Aarhuus Stiftstidende.

Estrup var sekretær i Den konservative Vælgerforening for København og Frederiksberg 1930-51, var medlem af Københavns Borgerrepræsentation for Det Konservative Folkeparti 1938-50, rådmand for Magistratens 5. afdeling 1950-54 og bagefter borgmester for magistratens 4. afdeling (teknik- og byplanborgmester) fra 1954 til 1962. Han var tillige medlem Københavns Havnebestyrelse fra 1950 samt revisor for Sparekassen for Kjøbenhavn og Omegn 1941-56.

Han var Ridder af 1. grad af Dannebrog og dekoreret med Æreslegionen.

Estrup blev gift 1937 med Else Grundtvig (26. oktober 1903 i København – ), datter af professor, dr. jur. L.A. Grundtvig og hustru Thora f. Levy.

Forfatterskab 
 Vor Tids industrielle Udvikling, 1921.
 De danske Spritfabrikker 1881-1921, 1921.
 Spare- og Laanekassen for Horsens By og Omegn 1847-1922, 1922.
 De danske Sukkerfabrikker 1872-1922, 1922.

Kilder 
 Opslag i fortegnelse over borgerrepræsentanter
 Kraks Blå Bog 1957
 Kraks Blå Bog 1962

Eksterne henvisninger 
 

Lauritz
Personer i Kraks Blå Bog (afdøde)
Borgmestre i København
Rådmænd i København
Borgmestre fra Det Konservative Folkeparti
Medlemmer af Københavns Borgerrepræsentation i 1900-tallet
Medlemmer af DRs bestyrelse (tidligere Radiorådet)
Chefredaktører fra Danmark
Økonomer fra Danmark
Industrihistorikere fra Danmark
Erhvervshistorikere fra Danmark
Faglitterære forfattere fra Danmark
Riddere af 1. grad af Dannebrog
Riddere af Æreslegionen
Personer fra Horsens
Tidligere medlemmer af Københavns Borgerrepræsentation fra Det Konservative Folkeparti
Dansksprogede forfattere fra Danmark
Havskildpadder

Havskildpadder (overfamilie Chelonioidea) er havkrybdyr, som lever i alle verdenshave undtagen det arktiske hav. De lægger 250 æg om året i flere intervaller, og æggene udklægges efter 60 dage.

Udbredelse 
Overfamilien Chelonioidea er udbredt over hele verden; havskildpadder kan findes i alle have undtagen de polare områder. Nogle arter rejser mellem have.

Føde 
Nogle havskildpaddearter er planteædere, mens andre er kødædere og ådselædere. 

Havkrybdyr
(r)Evolution

(r)Evolution er debutalbummet fra den danske industrielle hiphopgruppe Intelligent Pushing der blev udgivet i 2009. 

Albummet udkom 10.10.2009 på det nystartede danske label EVERYDAY med dertilhørende release-party på Forbrændingen i Albertslund.

Det blev optaget i Koops Studio og mixet og masteret Jonas Lindblad i M-Studio.

Spor 
 "03:56"
 "(r)Evolution"
 "I Push (Version)"
 "Neverland"
 "Smil (Du På Video)"
 "Græd"
 "Pedestal"
 "Pæn og Perfekt"
 "Crack og Cola"
 "Jane Doe"
 "uNormal"
 "Tweak"
 "Borderline"

Eksterne henvisninger 
Lyt/Køb/Stjæl (r)Evolution online

Fodnote

Album fra Danmark
Culen af Skotland

Culen (Cuilén mac Illuib, også kendt som Cuilean, Colin og Culen valpen) (død 971) var konge af Skotland fra 967 til sin død. Han var søn af kong Indulf, og overtog tronen efter sin fætter Dubh.

Han var den tredje skotske konge på række, hvis forgænger blev myrdet. Dubhs lig blev fundet under en bro ved Kinloss i Aberdeenshire. Han var blevet kidnappet dagen før, og de fleste mente, det var Culen, som havde beordret dette.  

Culen havde to sønner, Konstantin og Malcolm. Konstantin blev senere konge, mens meget lidt er kendt om Malcolm andet end at han var i live i 1002. 

I 971 blev Culen myrdet i Lothian af Riderch, en underkonge af Strathclyde. Dette skete som hævn for at Culen havde voldtaget Riderchs datter og myrdet hans bror under et felttog i Strathclyde. Dette var del af en større fejde mellem Culens familie og adelen i Strathclyde, som også førte til mordet på Culens bror Eochaid samme år. 

Culen blev efterfulgt af sin fætter Kenneth II.

Huset Alpin
Konger af Skotland
Myrdede regenter
Klaus Kjærulff

Klaus Kjærulff (født 30. januar 1952 i København) er en dansk skibsreder og konsul. Han har tidligere været administrerende direktør for Dampskibsselskabet Torm, hvor han fratrådte i 2008. Han har endvidere i en kortere periode i 2009 været bestyrelsesformand i Nordic Tankers.

Noter 

Personer i Kraks Blå Bog
Skibsredere fra Danmark
Personer fra København
Kenneth 2. af Skotland

Kenneth II af Skotland (Cináed mac Maíl Choluim), søn af Malcolm 1. af Skotland, efterfulgte Culen, søn af Indulf, som var blevet dræbt af brythonerne fra Stathclyde i 971 i Lothian. Kenneth kunne ikke etablere sig som enekonge i Skotland, før han havde fået Culens bror Amlaíb dræbt i 977. Hans hovedområde, som det havde været for alle andre skotske konger af Kenneth MacAlpins æt, lå nord for floden Tay.

Kenneth II begyndte sit styre med at hærge i det engelske kongedømme, men han mistede størstedelen af sin hær ved floden Cornag. Kort tid efter angreb han Eadulf, jarl af den nordlige halvdel af Northumbria og hærgede store dele af dennes område. Kenneth befæstede fjordene ved Forth som forsvar mod englænderne og invaderede atter Northumbria og tog jarlens søn til fange. På omtrent denne tid gav han også byen Brechin til kirken.

I henhold til engelske krønikeskrivere betalte Kenneth II skat til kong Edgar af England for afståelsen af Lothian, men påstanden skyldes sandsynligvis kontroversen om Skotlands position.

Mormaerne, Kenneth II`s jarler, var under hele hans regime optaget af stridigheder med den norrøne jarl Sigurd af Orkneyøerne om rettighederne til området Caithness og andre nordlige områder i Skotland så langt sydpå som Spey. I disse stridigheder havde skotterne ikke større succes.

På et tidspunkt giftede Kenneth II sig, men detaljerne er uklare. Hans hustru siges at have været en prinsesse fra Leinster ifølge det irske middelalderdigt Bercháns profeti, men hendes navn, forældre og skæbne er ukendt. Ægteskabet resulterede dog i sønnen Máel Coluim mac Cináeda (Malcolm 2. af Skotland).

I 995 døde Kenneth II ved Fettercairn i Mearns. I henhold til nogle kilder blev han forræderisk snigmyrdet af sine egne undersåtter på grund af intriger af Finnguala, datter af Cuncar, mormaer af Angus. Kenneth II blev gravlagt på øen Iona.

Referencer 
Anderson, Alan Orr, Early Sources of Scottish History, 1922.
 Chronicles of the Picts and Scots, ed. W. F. Skene (Edinburgh, 1867)
 W. F. Skene, Celtic Scotland (Edinburgh, 1876)

Huset Alpin
Konger af Skotland
Malmø Moské

Malmø Moské () er den næstældste moské opført i Sverige, en moské som servicerer omkring 55.000 muslimer i det omkringliggende opland. Bygningen påbegyndtes i april 1983 og stod færdig til den første fredagsbøn i 1984. I 2002 kom to minareter til. En stor del af centeret ødelagdes ved en brand i april 2003, men moskéen genopbyggedes på mindre end et år. Moskéen har været udsat for to attentater i 2005, hvor kun mindre skader opstod. Moskéens bygninger ejes af foreningen Islamic Center, en forening med økonomisk støtte fra Libyen, som købte bygningerne for lige godt 33,3 millioner svenske kronor i juli 2008.

Kildehenvisninger

Eksterne henvisninger 

 Islamic Center i Malmø 
 Moskeen som islamisterne hader interview på fyens.dk

Moskeer
Moske
Moske
Etableret i 1983
Konstantin 3. af Skotland

Konstantin III eller Causantín mac Cuilén (født en gang før 971-997) var skotternes konge fra 995 til 997 og søn af Cuilén mac Iduilb (Culen af Skotland). Der er forskellige teorier om hvor og af hvem han blev dræbt.

Causantín mac Cuilén blev konge efter at Cináed mac Maíl Coluim (Kenneth 2. af Skotland) døde, antagelig myrdet af Finnguala, datter af Cuncar, mormaer af Angus. Kronikøren John af Fordun har forvekslet Causantín med Eógan 2. af Strathclyde, også kendt som "Owen den skallede", når han referer til "Causantín den skallede". Causantín havde et kort regime, kun 18 måneder i henhold til Krønike om kongerne af Alba.

Tigernach-annalerne rapporterer, at Causantín blev dræbt i et slag mellem forskellige skotske grupperinger i 997. Hans død menes ifølge Krønike for Rathinveramond at have fundet sted ved mundingen af Almond, hvor den møder floden Tay i nærheden af Perth. Stedet synes at have været et kongeligt center, nær Scone og Forteviot eftersom det er blevet påstået, at Domnall mac Ailpín (Donald 1. af Skotland) døde her i 862. Causantíns morder er blevet navngivet som Cináed mac Maíl Coluim, sandsynligvis en trykfejl for enten Cináed mac Duib (Kenneth 3. af Skotland) som blev konge efter Causantín, eller måske Máel Coluim mac Cináeda (Malcolm 2. af Skotland).

Det er ikke kendt om Causantín havde nogen efterkommere, hvilket stemmer overens med, at han var den sidste i ætten Áed mac Cináeda som blev konge.

Litteratur 
 Anderson, Alan Orr: Early Sources of Scottish History A.D 500–1286, volume 1. Reprinted with corrections. Paul Watkins, Stamford, 1990. 
 Duncan, A.A.M.: The Kingship of the Scots 842–1292: Succession and Independence. Edinburgh University Press, Edinburgh, 2002. 
 Smyth, Alfred P.: Warlords and Holy Men: Scotland AD 80-1000. Reprinted, Edinburgh: Edinburgh UP, 1998.

Eksterne henvisninger 
 CELT: Corpus of Electronic Texts ved University College Cork inkluderet Annals of Ulster, Tigernach, the Four Masters og Innisfallen, Chronicon Scotorum, Lebor Bretnach (som inkluderer Duan Albanach), slægtslister og forskellige helgenbiografier. Det meste er oversat til engelsk.
 (CKA) The Chronicle of the Kings of Alba  – Krøniken om kongerne af Alba 

Huset Alpin
Konger af Skotland
Stefano Braschi

Stefano Braschi (født 6. juni 1957) er en tidligere italiensk fodbolddommer. Han dømte internationalt under det internationale fodboldforbund, FIFA, fra 1996 til 2002, hvor han afsluttede sin karriere da han faldt for aldersgrænsen på 45 år for internationale dommere. Inden han sluttede sin karriere nåede han at dømme Champions League-finalen i 2000 mellem Real Madrid og Valencia, der endte 3-0 til Real Madrid.

Se også 
Liste over fodbolddommere der har dømt Champions League-finalen

Referencer 

Kampoversigt 

Fodbolddommere fra Italien
Dommere i UEFA Champions League
Massimo De Santis

Massimo De Santis (født 8. april 1962 i Tivoli i Italien) er en italiensk fodbolddommer. Han er en dommer med en stor erfaring, og han har dømt flere kampe i UEFA cup og Champions League, samt Serie A og landskampe blandt andet.

Dommerskandalen 
Juventus blev i maj 2006 mistænkt for at have håndplukket dommere. Klubben skulle angiveligt også have fikset med regnskaberne. Otte andre hold blev også sat under efterforskning for at snyde med dommerne. Statsadvokaten i Napoli efterforsker Fiorentina, Lazio, Messina, Siena og Udinese fra serie A, samt serie B-holdene Arezzo, Crotone og Avellino i tillæg til Juventus.
Italien trak De Santis som VM-dommer, efter at han blev sat under efterforskning. Fem italienske fodbolddommere blev nævnt i forbindelse med skandalen i Juventus.

Referencer 

Fodbolddommere fra Italien
Sándor Puhl

Sándor Puhl (født 14. juli 1955, død 20. maj 2021) var en ungarsk fodbolddommer. Han dømte internationalt under det internationale fodboldforbund, FIFA, fra 1988 til 2000, hvor han afsluttede sin karriere, da han faldt for aldersgrænsen på 45 år for internationale dommere. I løbet af sin karriere nåede han blandt andet at dømme finalen ved VM 1994 mellem  og  som Brasilien vandt efter straffesparkskokurrence og Champions League-finalen i 1997 mellem Dortmund og Juventus, der endte 3-1 til Dortmund.

Han blev fire gange i træk (1994, 1995, 1996 og 1997) kåret som verdens bedste dommer af IFFHS.

Kampe med danske hold 
 Den 10. september 1997: Kvalifikation til VM 1998:  –  3-1.
 Den 18. november 1992: Kvalifikation til VM 1994:  –  0-1
 Dem 3. november 1993: Kvalifikation til Champions League: AC Milan – FC København 1-0.

Se også 
Liste over dommere i VM finalen
Liste over fodbolddommere der har dømt Champions League-finalen

Referencer

Eksterne henvisninger 
Kampoversigt 

Fodbolddommere fra Ungarn
Dommere i VM i fodbold 1994
Fodbolddommere som har dømt VM-finalen
Dommere i UEFA Champions League
Kunskapspriset

Kunskapspriset () er en udmærkelse som siden 2002 er blevet uddelt af Nationalencyklopedin.

Kunskapspriset gives til nogen, som har opmuntret eller fremmet søgningen efter kundskab. Alle kan nominere og alle kan blive nomineret. Prisen uddeles i seks kategorier inklusive den i 2007 tilkomne internationale hæderspris. Prissummen er 250.000 kronor per kategori, totalt 1,5 millioner svenske kroner, samt en glasskulptur designet af Bertil Vallien.

Prismodtagere gennem årene

Se også 
 Årets folkbildare
 Kunskapens dag

Eksterne links 
 kunskapspriset.se – Kunskapsprisets website 

Hædersbevisninger fra Sverige
Eoserv

Eoserv er et software, som bruges til at lave en såkaldt Endless-Online Server.

Med Endless-Online Server kan du lave en Server som du vil kunne sætte online og spille med folk.

I Endless-online er et 2D spil hvor du styrer du en 2D figur mand/kvinde. Du bruger CTRL til at slå og piltasterne til at styre

Ved at bruge CTRL ville du kunne dræbe geder, får, slimklatter, krager og rotter, osv.

I Endless-Online Server er du den såkaldte "Admin" og har visse rettigheder, som at banne eller kicke folk osv, hvis de ikke følger de regler du har lagt på forhånd.

Ekstern henvisning
Eoserv's hjemmeside 

Software
Stefano Farina

Stefano Farina (19. juni 1962 i Genova - 23. maj 2017) var en italiensk fodbolddommer. Han dømte blandt andet:

Pr. 20. september 2007
 
73 kampe i Serie A
6 kampe i UEFA-cupen
12 kampe i UEFA Champions League, blandt andet kampen mellem FC Barcelona og Chelsea FC i 2006
EM- og VM-kvalificeringer

Kilder
http://www.weltfussball.de/schiedsrichter_profil.php?id=13988 

Fodbolddommere fra Italien
Botildenborg Vandtårn

Botildenborg Vandtårn () er et vandtårn beliggende i bydelen Rosengård i Malmø. Vandtårnet er et af Malmøs fire vandtårne i drift og byggedes i 1949 efter tegninger af stadsarkitekt Carl-Axel Stoltz. Vandtårnet er 27 meter højt, har en reservoirvolumen på 3.000 kubikmeter, og var oprindeligt tiltænkt også at fungere som udsigtstårn. Bygningen er opført på en svagt skrånende bakke og står derfor 31 m.o.h. Ved arkæologiske udgravninger i forbindelse med forarbejdet til vandtårnets opførelse fandtes gravpladser og bopladslevninger fra forhistorisk tid.

Kildehenvisninger 

Vandtårne i Sverige
Bygninger, konstruktioner og anlæg i Malmø
Unitas Forlag

Unitas Forlag A/S, der er ejet af KFUM og KFUK i Danmark, blev etableret som forlag i 1914. Men allerede i 1908 udkom de første bøger. Unitas Forlag arbejder ud fra formålsparagraffen for KFUM og KFUK i Danmark, hvis formål er at forkynde evangeliet om Jesus Kristus.

Unitas Forlag udgiver bøger til dansk kirke- og samfundsliv. Udgivelserne udtrykker holdninger og tager stilling til aktuelle kirke- og samfundstemaer; afspejler den etiske og religiøse debat; søger at vejlede og inspirere medarbejdere i det kirkelige børne- og ungdomsarbejde i kristendomsformidling; og formidler viden om den kristne tro til børn, unge og voksne.

Eksterne links 

Unitas Forlag

Forlag fra Danmark
Etableret i 1914
Svaneapoteket

Svaneapoteket kan henvise til flere emner:

 Svaneapoteket (København) – tidligere apotek på Østergade 18 i København, etableret i 1660 og lukket 1994
 Svaneapoteket (Viborg) – bygning på Nytorv i Viborg
 Svaneapoteket i Viborg – apotek i Viborg, etableret i 1573
 Svaneapoteket (Aalborg) – apotek i Jens Bangs Stenhus i Aalborg, etableret i 1666
Jānis Polis

Jānis Polis (født 25. juni 1938 i Elejas pagasts i Letland, død 12. april 2011 i Riga i Letland) var en lettisk og sovjetisk farmakolog som opdagede og udviklede influenzalægemidlet rimantadin. Den 6. februar 2009 modtog Polis WIPO's Award for Outstanding Inventors.

Yderligere læsning

Kildehenvisninger 

Kemikere fra Letland
Opfindere fra Letland
Farmakologer
Said Belqola

Said Belqola (Arabisk: سعيد بلقولة)(14. juli 1955 – 15. juni 2002) var en marokkansk fodbolddommer. Han dømte internationalt under det internationale fodboldforbund, FIFA, fra 1993 til 2001, hvor han afsluttede sin karriere da han faldt for aldersgrænsen på 45 år for internationale dommere. Året efter i 2002 døde Belqola af kræft.

Belqola er den eneste fodbolddommer fra Afrika, der har dømt en VM-finale. Han dømte nemlig finalen ved VM 1998 mellem  og  som Frankrig vandt 3-0.

Se også 
Liste over dommere i VM finalen

Referencer 

Kampoversigt 

Fodbolddommere fra Marokko
Dommere i VM i fodbold 1998
Fodbolddommere som har dømt VM-finalen
Personer døde af kræft
Oak Ridge National Laboratory

Oak Ridge National Laboratory (ORNL), beliggende i Oak Ridge, Tennessee, USA, er et amerikansk forsknings- og teknologicenter, som samarbejder  med Tennessee University og Battelle Memorial Institute (UT-Battelle).
 
Centeret bliver administreret af det amerikanske energiministerium.

Centret blev oprettet i 1943 i forbindelse med Manhattan-projektet. Det beskæftiger videnskabsmænd samt ingeniører, som udfører basale og videregående studier i forbindelse med udvikling af nationens behov for ren vedvarende energi, opretning og beskyttelse af naturen samt bidrager til den nationale sikkerhed.

Laboratoriet blev ved oprettelse, udvikler og producent af isotoper.

Eksterne henvisninger 

Oak Ridge National Laboratorys hjemmeside

Offentlige organisationer fra USA
Roosendaal

Roosendaal () er en by i provinsen Nord-Brabant i det sydvestlige Nederlandene.

Byen har 77.540 indbyggere (2011).

Kilder 

Byer i Nord-Brabant
Kommuner i Nord-Brabant
Edgardo Codesal

Edgardo Codesal Mendez (født 18. juni 1951) er en tidligere mexicansk fodbolddommer født i Montevideo, Uruguay. Han dømte internationalt for Mexico under det internationale fodboldforbund, FIFA, fra 1985 til 1996, hvor han afsluttede sin karriere da han faldt for aldersgrænsen på 45 år for internationale dommere. I løbet af sin karriere nåede han blandt andet at dømme finalen ved VM 1990 mellem  og  som Vesttyskland vandt 1-0.

Se også 
Liste over dommere i VM finalen

Referencer 

Kampoversigt 

Fodbolddommere fra Mexico
Fodbolddommere fra Uruguay
Dommere i VM i fodbold 1990
Expo-Seilbahn

Expo-Seilbahn (også kaldet Skyliner) var en svævebane ved verdensudstillingen Expo 2000 i Hannover, Tyskland. Banen eksisterede kun i de fem måneder (juni – oktober 2000), som Expo 2000 var åben.

Svævebanen var en af de store attraktioner ved verdensudstillingen. De karakteristiske gule gondoler var synlige stort set hvor som helst på det store messeområde. En tur med Expo-Seilbahn gav publikum mulighed for et unikt overblik over udstillingen når de kørte tværs over området i 30 meters højde.

Banens tre stationer var placeret i nærheden af de tre hovedindgange til verdensudstillingen.

Allerede inden Expo 2000 sluttede den 31. oktober 2000 var banen solgt, og siden julen 2001 har den fungeret som offentlig adgangsvej til bjergtoppen Belchen i Schwarzwald.

Specifikationer 
 Antal vogne (gondoler): 136
 Antal stationer: 3
 Samlet pris for anlæg + vogne: 25 millioner D-Mark
 Længde på banen: 2,9 km
 Højde på ståldragerne: 50 m
 Vognens højde over jorden: 30 m
 Antal personer pr. vogn: 8
 Max. kapacitet (teoretisk): 144.000 personer pr. dag

Links 
 Spiegel-artikel, 22. maj 2000  – på tysk

Referencer 

Hannover
Verdensudstillinger i Tyskland
Gondolbaner
Vildspor

Vildspor er en dansk thriller fra 1998, instrueret af Simon Staho, der også har skrevet manuskriptet i samarbejde med Nikolaj Coster-Waldau.

Medvirkende
Mads Mikkelsen
Nikolaj Coster-Waldau
Nukaka Coster-Waldau

Eksterne henvisninger
 

Thrillerfilm fra Danmark
Danske film fra 1998
Film fra Danmark (administrationskategori)
Dansksprogede film